Flere engelske og tyske klubber var ifølge SkySports interesserede i AaB's Michael Jakobsen. Og Werder Bremen skulle endda have afgivet et konkret købstilbud på forsvareren. Det afviser AaB's sportsdirektør. - Jeg er godt klar over, der er klubber, der er interesserede, men der er ingen, der har henvendt sig til mig. Vi har ingen planer om at sælge Michael Jakobsen og slet ikke til vinter, siger Lynge Jakobsen til bold.dk og fortsætter: - Som udgangspunkt er han ikke til salg. Vi har haft en indtægt, der medfører, at vi ikke er de første, der behøver at sælge spillere. Michael Jakobsens kontrakt med AaB udløber ved udgangen af 2009.

Opsummering:
Den påståede interesse for AaB&#39;s Michael Jakobsen får ikke hans sportdirektør til at ryste på hånden: forsvarsspilleren er ikke til salg.